OpenLLM-France/wikimedia huggingface dataset:
# Ofelia Zepeda

Ofelia Zepeda (Stanfield, Arizona, 1952) és una poeta i intel·lectual en tohono o'odham.

## Biografia

És professora de lingüística a la Universitat d'Arizona i és ben coneguda pels seus esforços en la preservació de la llengua i la promoció de l'alfabetització en llengua ameríndia. També és coneguda pel seu treball com a consultora i advocada en nom d'un nombre de llengües ameríndies. El seu llibre A Papago Grammar és el llibre de text estàndard que s'utilitza per a ensenyar la llengua o'odham. Fou estudianta de lingüística amb el professor de la Massachusetts Institute of Technology Ken Hale.
El 1999 va rebre una beca MacArthur. És la poeta llorejada de Tucson, Arizona. Des de fa diversos anys, ha treballat com a editora de nombroses revistes i col·leccions de llibres. El 2012, el seu llibre va ser prohibit a les escoles de Tucson.

## Obres

* When It Rains, Papago and Pima Poetry = Mat hekid o ju, 'O'odham Na-cegitodag (1982)
* A Papago Grammar (1983)
* Ocean Power: Poems from the Desert (1995)
* Home Places: Contemporary Native American Writing from Sun Tracks (1995)
* Where Clouds Are Formed (2008)
* Jewed 'i-Hoi / Riding the Earth (2009)

## Refearències

* ↑ «Dr. Ofelia Zepeda». Arxivat de l'original el 2017-11-24. [Consulta: 1r desembre 2013].
* ↑ Brenda Norrell. «Tucson schools bans books by Chicano and Native American authors». narcosphere, 14-01-2012. Arxivat de l'original el 18 de gener 2012. [Consulta: 16 gener 2012].

## Enllaços externs

* Biografia.
* Ofelia Zepeda en NativeWiki Arxivat 2012-07-18 a Wayback Machine..
* Entrevista a Ofelia Zepeda en Where Clouds are Formed per Christopher Nelson Arxivat 2013-12-03 a Wayback Machine..
# Ofelia Uribe de Acosta

Ofelia Uribe de Acosta (Oiba, Santander, 22 de desembre de 1900 - Bogotà, 4 d'agost de 1988) va ser una sufragista colombiana. El 1944 i el 1955, respectivament, va fundar, editar, dirigir i distribuir dos diaris polítics, el primer anomenat Agitacion Femenina i el segon Verdad. El 1963 va publicar el seu llibre Una voz insurgente.

## Referències

* ↑ Magdala, Velásquez Toro,. «Ofelia Uribe de Acosta | banrepcultural.org» (en castellà). Arxivat de l'original el 2017-10-20.
* ↑ Bergmann, Emilie L. Women, culture, and politics in Latin America. Berkeley: University of California Press, 1990. ISBN 0520909070.
# Oannes

Oannes és una criatura de la mitologia mesopotàmica que es representa com una barreja de peix i home, amb dos caps, un animal i un d'humà. És un monstre que va ensenyar els primitius habitants de la Terra diverses tècniques per assolir la civilització. En algunes tradicions s'assimila a un dels savis del mite d'Adapa. Passava el dia entre els humans i la nit entre les aigües segons la seva doble naturalesa. A Eridu els sacerdots tenien un ritus que duien a terme disfressats de peix per honorar aquesta figura.

## Referències

* ↑ Oriol Dauder, Joan A. Diccionari d'éssers fantàstics. Quid pro quo, 2019 [Consulta: 7 novembre 2020].
* ↑ Talon, Philippe «Le Mythe d'Adapa» (pdf) (en francès). Studi epigrafici e linguistici sul Vicino Oriente antico, 1990, pàg. 43-57.
# Ombres reflectides

Ombres reflectides, coneguda originàriament com L'ombrel·la japonesa, és un quadre de Lluís Masriera i Rosés del 1920.
El quadre, que representa tres dones a la platja baix un para-sol, és considerat com una de les millors obres de l'autor. Amb el nom Sombras reflejadas, fou presentada el 1920 a l'Exposició General de Belles Arts de Madrid. També seria exposat al Japó i a Londres, en l'autor feu i vengué algunes reproduccions.
Al quadre s'hi mostra un para-sol asiàtic propietat de la família Masriera, i que provenia del Japó. En altres pintures hi apareixeria el mateix para-sol o ventalls japonesos. Al para-sol es poden apreciar tonalitats dels colors groc, vermell i blau.

## Referències

* 1 2 3 «Lluís Masriera i Rosés | Real Academia de la Historia». [Consulta: 30 abril 2022].
* ↑ «Lluís Masriera i Rosés | enciclopedia.cat». [Consulta: 30 abril 2022].
* 1 2 Laura (coords.), Gracia Lana, Julio Andrés ; Asión Suñer, Ana ; Andrés Palos, Elena ; Juberías Gracia, Guillermo ; Ruiz Cantera. III Jornadas de Investigadores Predoctorales. La Historia del Arte desde Aragón (en castellà). Prensas de la Universidad de Zaragoza, 2019-06-06, p. 161. ISBN 978-84-17873-30-1.
* ↑ Vicente, P. «En record de l'Excm. Sr. Lluís Masriera Rosés, en el 50è aniversari del seu traspàs» (en anglès), 2008. [Consulta: 2 maig 2022].
# Obradovicita-NaNa

La obradovicita-NaNa és un mineral de la classe dels sulfats, que pertany al grup de l'obradovicita.

## Característiques

La obradovicita-NaNa és un molibdat de fórmula química [Na₂(H₂O)$_{16}$Na(H₂O)₆][Mo₈As₂Fe₃$^{3+}$O$_{33}$(OH)₄]. Va ser aprovada com a espècie vàlida per l'Associació Mineralògica Internacional l'any 2011. Cristal·litza en el sistema ortoròmbic. La seva duresa a l'escala de Mohs és 2.
Els exemplars que van servir per a determinar l'espècie, el que es coneix com a material tipus, es troben conservats al Museu d'Història Natural del Comtat de Los Angeles, amb els números de catàleg 63313 i 63314.

## Formació i jaciments

Va ser descoberta a la mina de Chuquicamata, al districte de Chuquicamata, a Calama (Regió d'Antofagasta, Xile), on sol trobar-se associada a altres minerals com: rútil, quars, moscovita, jarosita, guix, blödita i atacamita.

## Referències

* ↑ «Obradovicite-NaNa» (en anglès). Mindat. [Consulta: 4 març 2018].
# Oleksandr Gontxenkov

Oleksandr Anatòliovitx Gontxenkov (en ucraïnès: Олександр Анатолійович Гонченков; en rus: Александр Анатольевич Гонченков), (Lviv, 4 de març de 1970) és un exciclista ucraïnès, de nacionalitat russa. En la seva època d'amateur quan encara era soviètic va obtenir certs èxits competint en pista, entre ells un Campionat del món de persecució per equips.
Com a professional va militar sempre en equips italians i del seu palmarès destaca un Giro de l'Emília, una etapa al Giro d'Itàlia i un segon lloc a la Milà-Sanremo de 1996.

## Palmarès en pista

* 1988
** Campió del món júnior en Persecució per equips (amb Evgueni Anachkin, Dmitri Neliubin i Valeri Baturo)
* 1990
** Campió del món de persecució per equips (amb Ievgueni Berzin, Dmitri Neliubin i Valeri Baturo)

## Palmarès en ruta

* 1992
** 1r a la Coppa Caivano
* 1996
** Vencedor d'una etapa al Giro d'Itàlia
** Vencedor d'una etapa al Tour de Romandia
* 1997
** 1r al Giro de l'Emília
** 1r al Gran Premi Ciutat de Camaiore
** Vencedor d'una etapa al Tour del Mediterrani
** Vencedor d'una etapa al Giro de Sardenya
* 1998
** Vencedor d'una etapa als Quatre dies de Dunkerque
* 1999
** Vencedor d'una etapa al Giro del Trentino

### Resultats al Tour de França

* 1994. Abandona (No surt 2a etapa)
* 1995. 96è de la classificació general
* 1996. Abandona (No surt 6a etapa)
* 1997. Abandona (Fora de control 16a etapa)

### Resultats al Giro d'Itàlia

* 1993. Abandona
* 1996. 30è de la classificació general. Vencedor d'una etapa
* 1997. Abandona
* 1998. Abandona

## Referències

* ↑ «ВЕЛОШОССЕ• Александр ГОНЧЕНКОВ СНЯЛСЯ С “ТУРА” ИЗ-ЗА ОЛИМПИАДЫ» (en rus). [Consulta: 17 setembre 2022].
* ↑ «Aleksandr Gontchenkov» (en castellà). Sitio de Ciclismo. [Consulta: 17 setembre 2022].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Oleksandr Dovjenko

Oleksandr o Aleksandr Dovjenko (en ucraïnès: Олекса́ндр Петро́вич Довже́нко, Oleksandr Petròvitx Dovjenko, Viúnisxe [ara part de la vila de Sósnitsia], óblast de Txerníhiv, Ucraïna, imperi Rus, 1894 - Peredielkino, óblast de Moscou, 1956) va ser un director cinematogràfic ucraïnès i soviètic, amb un gran impuls líric que queda palès en la pel·lícula Zemlya (1930).També fou guionista, actor, artista, dramaturg i escriptor en llengua ucraïnesa. Com a director de cinema, fou un glossador de grans temes universals, com ara la mort, l'amor i l'esforç humà, expressats dintre dels límits de la seva Ucraïna nadiua. Altres grans pel·lícules d'ell foren: Zvenyhora / Zvenigora (1928), L'arsenal (1929), Alliberament (1939), el documental La batalla per la nostra Ucraïna soviètica (1943) i Mitxurin (1948). Deixà inacabada Poema del mar, obra que la seva dona Iúlia Sólntseva (directora i actora russa i ucraïnesa, Ю́лія Іполи́тівна Со́лнцева, Moscou 1901 — 1989), que també era la seva principal col·laboradora, es proposà d'acabar, sense aconseguir-ho.
Va guanyar un orde de Lenin, un orde de la Bandera Roja i un orde de la Bandera Roja del Treball, a més del Premi Lenin (1959) i el Premi Stalin (1941 i 1949).

## Vegeu també

* Cinema soviètic
* Cinema rus
* Categoria: Ucraïnesos
* Llista d'escriptors d'Ucraïna

## Referències

* ↑ Sánchez Noriega, José Luis; Gubern, Román. Historia del cine: teoría y géneros cinematográficos, fotografı́a y televisión. Nueva edición. Madrid: Alianza, 2006. ISBN 978-84-206-7691-3.
* ↑ Bird, Robert; Beumers, Birgit (ed.). «Oleksandr (Oleksandr) Dovjenko». A: Directory of World Cinema: RUSSIA 2. Intellect Books, 29 de juliol de 2015, p. 32–33. ISBN 978-1-78320-010-8.
* ↑ Gili, Jean A. Los Grandes Directores de Cine. Ediciones Robinbook, 2006, p. 112–113. ISBN 978-84-96924-23-9.
* ↑ Borrero, Mauricio. Russia: A Reference Guide from the Renaissance to the Present. Infobase Publishing, 2009, p. 133–134. ISBN 978-0-8160-7475-4.
* ↑ Nowell-Smith, Geoffrey. The Oxford History of World Cinema. Oxford University Press, 1997, p. 394–395. ISBN 978-0-19-874242-5.
# Optimization Programming Language

L'Optimization Programming Language (OPL) és un llenguatge de modelització algebraica per a models d'optimització matemàtics, que fa que la programació sigui més fàcil i curta que amb llenguatges de programació de propòsit general. És part del paquet de programari CPLEX de la companyia IBM. Va ser desenvolupat per Pascal van Hentenryck.

## Referències

* ↑ Van Hentenryck, Pascal. The OPL optimization programming language (en anglès). Cambridge, Mass.: MIT Press, 1999. ISBN 0-585-07843-2.
# Osasco (Itàlia)

* Aquest article tracta sobre municipi italià del Piemont. Vegeu-ne altres significats a « Osasco».
Osasco és un comune (municipi) de la ciutat metropolitana de Torí, a la regió italiana del Piemont, situat a uns 35 quilòmetres al sud-oest de Torí. A 1 de gener de 2019 la seva població era de 1.153 habitants.
Osasco limita amb els següents municipis: Pinerolo, San Secondo di Pinerolo, Bricherasio i Garzigliana.

## Referències

* ↑ «Resident population on 1st january» (en anglès). ISTAT. [Consulta: 31 març 2020].
# Obert Internacional d'Escacs Llucmajor

L'Obert Internacional d'Escacs Llucmajor és un torneig d'escacs que es juga a Llucmajor des de l'any 2011. El torneig es disputa a nou rondes per sistema suís. Està organitzat conjuntament pel Club Escacs Llucmajor, WinterChess i la Federació Balear d'Escacs. L'Obert Llucmajor és computable pel Circuit Català d'Oberts Internacionals d'Escacs.

## Historial

Quadre de totes les edicions amb els tres primers de la classificació general:
| Any | Dates | Edició | Campió | Subcampió | Tercer |
| 2012 | Del 8 al 14 gener | I Obert | Juan Gaya Llodra | Senen Garcia del Rey | Jeroni Bergas Ferriol |
| 2013 | Del 28 abril al 5 maig | II Obert | Salvador G. Del Rio | Vladimir Petkov | Stanislav Sàvtxenko |
| 2014 | Del 10 al 18 maig | III Obert | Serhí Fedortxuk | Aleksandr Dèltxev | Yuri Solodovnichenko |
| 2015 | Del 9 al 17 maig | IV Obert | Oğulcan Kanmazalp | Vishnu Prasanna | Andrey Sumets |
| 2016 | Del 8 al 15 de maig | V Obert | Julio Granda Zúñiga | Romain Édouard | Aleksandr Rakhmanov |

## Referències

* 1 2 «Festival d'Escacs de Llucmajor». chessbase.com. [Consulta: 19 maig 2015]. (castellà)
* ↑ «Classificació i resultats I Obert». chess-results.com. [Consulta: 19 maig 2015].
* ↑ «Classificació i resultats II Obert». chess-results.com. [Consulta: 19 maig 2015].
* ↑ «Classificaió i resultats del III Obert». chess-results.com. [Consulta: 19 maig 2015].
* ↑ «IV Obert Llucmajor». escacs.cat. Arxivat de l'original el 18 de maig 2015. [Consulta: 19 maig 2015].
* ↑ «Classificació i resultats IV Obert». chess-results.com. [Consulta: 19 maig 2015].
* ↑ «V Obert Internacional LLucmajor 2016». chess24.com. [Consulta: 15 maig 2016].
* ↑ «V Open Internacional de LLucmajor». chess-results.com. [Consulta: 15 maig 2016].

## Enllaços externs

* Obert Internacional d'Escacs Llucmajor - Lloc web oficial
# OpenFOAM

OpenFOAM (acrònim de "Operació de camp i manipulació de codi obert") és una caixa d'eines C++ per al desenvolupament de solucionadors numèrics personalitzats i utilitats de pre/postprocessament per a la solució de problemes de mecànica dels medis continus, incloent-hi el més destacat de CFD (dinàmica computacional de fluïds).
Hi ha tres variants principals del programari OpenFOAM que es publiquen com a programari lliure i de codi obert sota la Llicència Pública General de GNU versió 3. Per ordre cronològic, aquestes variants són les següents:
* La variant OpenFOAM d'OpenCFD Ltd. (amb el nom de marca registrada des de 2007) es va publicar per primera vegada com a codi obert el 2004. (Tingueu en compte que des del 2012, OpenCFD Ltd és una filial d'ESI Group.)
* Variant FOAM-Extend de Wikki Ltd. (des del 2009)
* Variant OpenFOAM Foundation Inc., llançada per The OpenFOAM Foundation Inc. (des del 2012) i transferida el 2015 a l'empresa anglesa The OpenFOAM Foundation Ltd.

## Referències

* ↑ Pachpute, Dr Sharad. «Basics of OpenFOAM : Open source CFD Solver · CFD Flow Engineering» (en anglès). https://cfdflowengineering.com,+18-10-2020.+[Consulta: 11 agost 2022].
* ↑ «[{%22te%22:%22openfoam%22,%22fi%22:%22BRAND%22}} Global brand database]» (en anglès). World Intellectual Property Organisation. [Consulta: 10 juliol 2019].
# OpenLearning

OpenLearning és una institució de tecnologia de l'educació amb seu a Austràlia que ofereix cursos MOOC a través d'una plataforma d'aprenentatge en línia. És una plataforma d'aprenentatge en línia que intenta anar més enllà del lliurament de contingut per centrar-se en la comunitat, la connectivitat i el compromís de l'estudiant. Els seus cursos fomenten la creació de comunitats d'aprenentatge de col·laboració. Proporcionen galeries, wikis i pàgines de bloc per afavorir la retroalimentació entre els companys, mantenint sempre espai per a la individualitat.
OpenLearning també recolza als docents que volem impartir cursos MOOC a través d'una comunitat d'educadors i proporcionarant cursos de formació i suport continu per assegurar que l'educador tingui les eines necessàries per construir la millor experiència possible per als seus estudiants.
Al desembre de 2013, OpenLearning llançar una eina per ajudar a les empreses a crear portals educatius privats dins la seva plataforma.

## Referències

* ↑ Ltd., Open Learning Global Pty. «OpenLearning: Teach and learn online for free». [Consulta: 27 març 2017].
* ↑ «OpenLearning eyes corporate training» (en anglès). Financial Review, 09-12-2013.
# OpenLaszlo

OpenLaszlo és una plataforma codi obert per al desenvolupament i distribució de RIA Rich Internet Applications (Aplicacions Enriquides d'Internet). Ha estat publicat sota la llicència Common Public License, certificada per l'Open Source Initiative.
La plataforma OpenLaszlo consisteix en el llenguatge de programació LZX i el Servidor OpenLaszlo:

## Desplegament

Les aplicacions de Laszlo poden ser desplegades com tradicionals Java Servlets, que es compilen i regressen al navegador de manera dinàmica. Aquest mètode requereix que en el servidor web s'execute el Servidor OpenLaszlo.
Alternativament, Les aplicacions Laszlo poden compilar-se a partir de LZX a un Arxiu binari SWF, i carregar-se de manera estàtica en una pàgina web existent. Aquest mètode es coneix com a desplegament SOL.

## Llicencies

OpenLaszlo es troba publicat sota la Common Public License per Laszlo Systems.

## Versions

OpenLaszlo 3.x Suporta Flash Player, versions 6, 7 i 8.
OpenLaszlo 4.x Suporta Flash Player, versions 7, 8 i també DHTML.

## Història del projecte

OpenLaszlo fou originalment dit Laszlo Presentation Server (LPS). El desenvolupament del LPS començà en la tardor del 2001. Vistes prèvies de les versions foren alliberades per a seleccionar socis en el transcurs del 2002, diversos d'aquests van ser usats per a desplegar l'aplicació Behr paint. El primer llançament general de LPS fou a principis del 2002.
A l'octubre de 2004, Laszlo Systems alliberà la totalitat dels codis font del Laszlo Presentation Server baix la llicència de codi obert GPL, i fou engegat el projecte OpenLaszlo. En el 2005, coincidint amb el llançament de la versió 3.0, el nom del Laszlo Presentation Server se canvià a OpenLaszlo.
Línia de temps:
* 2000: Inici del desenvolupament de prototips
* 2001: Inici del desenvolupament
* 2002: Llançament de vistes prèvies de LPS; Primer desplegament d'una aplicació Laszlo (Behr)
* 2003: Alliberat LPS 1.0, 1.1; Aplicacions desplegades (Yahoo!, Earthlink)
* 2004: Alliberat LPS 2.0, 2.1, 2.2; LPS allibera el seu codi
* 2005: Alliberat OpenLaszlo 3.0, 3.1; LPS canvia el seu nom a OpenLaszlo
* 2006: Alliberat OpenLaszlo 3.2, 3.3
* 2007: Alliberat OpenLaszlo 4.0

## Nom

El nomen Laszlo té origen Hongarès. Aquest projecte va ser cridat així pel gat de Peter Andrea, un dissenyador gràfic i cofundador de Laszlo Systems. El gat havia estat nomenat en honor de l'artista hongarès del constructivisme, pintor i fotògraf László Moholy-Nagy.

## Competidors

* jseamless (http://jseamless.org Arxivat 2010-08-12 a Wayback Machine.)
* Echo (framework)
* ZK framework

## Vegeu també

* Nexaweb
* Adobe Flex
* ZK Framework
* XForms

## Notes i referències

* ↑ «Membres de la comunitat OpenLaszlo al voltant del món - Hongria». Blog del projecte OpenLaszlo, 03-03-2007. Arxivat de l'original el 2007-10-14. [Consulta: 7 desembre 2009].

## Enllaços externs

* Siti Oficial de OpenLaszlo
* Siti Oficial de demostracions de OpenLaszlo Arxivat 2008-03-16 a Wayback Machine..
* Laszlo Systems
* OpenLaszlo, Tutorials i documentació. Arxivat 2009-03-16 a Wayback Machine. (anglès) (castellà)
# OpenLayers

OpenLayers és una biblioteca JavaScript de codi obert per mostrar mapes interactius al navegador webOfereix una API que permet accedir a diferents fonts d'informació cartogràfica a la xarxa: Web map Services, mapes del projecte OpenStreetMap, mapes comercials com Google Maps, Bing Maps, diferents formats vectorials

## Referències

* ↑ «OpenLayers: Home». [Consulta: 7 desembre 2012].
* ↑ «History – OpenLayers 2». Arxivat de l'original el 2007-10-18. [Consulta: 26 març 2017].
* ↑ «OpenLayers Achève sa Phase d'Incubation - OSGeo.org». Arxivat de l'original el 2009-03-31. [Consulta: 26 març 2017].

## Enllaços externs

* pàgina oficial de OpenLayers
* OpenLayers a GitHub
# Ordjonikidze

«Ordjonikidze» té aquests significats:
* Biografies:
** Grigori Ordjonikidze (àlies Sergó Ordjonikidze) fou un important líder bolxevic d'origen georgià.
* Geografia:
** Rússia:
*** El Krai de Stàvropol, anomenat fins a l'any 1943 territori d'Ordjonikidze, és un subjecte federal de la Federació Russa.
*** Vladikavkaz, anomenada fins a l'any 1990 Ordjonikidze, és una ciutat capital de la República d'Ossètia del Nord - Alània.
*** Ordjonikidze és un khútor del krai de Krasnodar, del districte de Krimsk i part del municipi de Moldavànskoie.
*** Ordjonikidze és un khútor del krai de Krasnodar, part de la stanitsa de Kanevskaia.
# Oenococcus

Els Oenococcus són un gènere de bacteris Gram-positius i catalasa negatiu de la família dels Leuconostocaceae. La primera espècie coneguda d'aquest gènere va ser Oenococcus oeni (que era coneguda com a Leuconostoc oenos fins al 1995). El 2006, es va descobrir unes segona espècie, Oenococcus kitaharae.

## Usos

Oenococcus oeni és l'espècie majoritàriament responsable de la fermentació malolàctica (FML) dels vins, que té com a principals beneficis la desacidificació degut a la conversió de l'àcid L-màlic en L-làctic, una millora organolèptica i una major estabilitat microbiològica dels vins que han dut a terme la FML

## Referències

* ↑ Endo, A.; Okada, S. «Oenococcus kitaharae sp. nov., a non-acidophilic and non-malolactic-fermenting oenococcus isolated from a composting distilled shochu residue» (en anglès). Int J Syst Evol Microbiol, 56(Pt 10), 2006 Oct, pàg. 2345-8 [Consulta: 28 novembre 2013].
* ↑ Kunkee, R. E. 1973. Malo-Lactic Fermentation and Winemaking. In, The Chemistry of Winemaking, Adv. Chem. Ser. 137, A. D. Webb, Ed. American Chemical Society. Washington DC.
* ↑ Bordons, Albert «Els bacteris de la fermentació malolàctica del vi». Omnis Cellula, 01-05-2004, pàg. 17-24.
# Paleta d'obrar

Una paleta (d'obrar) o palustre (ant. la trulla) és una eina usada en la construcció formada per una làmina metàl·lica de forma triangular subjectada per un mànec de fusta que s'utilitza per a aplicar i manejar el morter i l'argamassa. Si és petita se sol denominar paletí.
La làmina sol ser d'acer laminat en fred i amb diversos tractaments per proporcionar durabilitat i resistència. La forma de la làmina metàl·lica és sempre triangular però pot tenir algun contorn arrodonit en comptes d'acabar en punta i en alguns casos amb el vèrtex de triangle tallat que fa li dona forma de trapezi isòsceles.
La tria del tipus de paleta depèn del treball i del material que s'ha de treballar, per exemple s'anomena guixera la paleta que acaba en punta, la qual cosa li permet de fer acabats en cantonades mentre que el paletí se sol emprar en acabats finals. Per a alguns treballs es poden complementar el seu treball amb altres eines com la plana, l'espàtula i la rasqueta.
A més de ser una eina per a conformar i transportar material també participa en la protecció del treballador, puix que evita el contacte directe de les seves mans amb els materials de construcció com el guix i el ciment que danyen la pell després de contactes prolongats. Aquesta eina és considerada com una de les més bàsiques per al paleta.

## Vegeu també

* Lliscadora
* Gaveta
* plana (eina)

## Referències

* 1 2 FULLANA, M. Diccionari de l'art i els oficis de la construcció 5a ed. Palma, 1988. Ed. Moll ISBN 84-273-0372-6
* ↑ «Diccionari català-valencià-balear». Arxivat de l'original el 2004-08-26. [Consulta: 2 agost 2018].
* ↑ Aguiló i Fuster; Marià. Diccionari Aguiló: materials lexicogràfics / aplegats per Marià Aguiló i Fuster; revisats i publicats sota la cura de Pompeu Fabra i Manuel de Montoliu. Institut d'Estudis Catalans, p. 17–. GGKEY:ZGKTFWR9GWW [Consulta: 27 març 2011].
# Oulad Mtaa

Oulad Mtaa (en àrab أولاد امطاع, Ūlād Imṭāʿ; en amazic ⵡⵍⴰⴷ ⵎⵟⴰⵄ) és una comuna rural de la província d'Al Haouz, a la regió de Marràqueix-Safi, al Marroc. Segons el cens de 2014 tenia una població total de 6.937 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Palomeque

Palomeque és un municipi de la província de Toledo, a la comunitat autònoma de Castella la Manxa. Limita amb els municipis d'El Viso de San Juan a l'oest i nord, Cedillo del Condado a l'est, Lominchar al sud i Chozas de Canales a l'oest.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 465 | 485 | 475 | 483 | 464 | 453 | 432 | 629 | 634 | 739 |

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Pedro Ledesma García | UCD | 19/04/1979 |
| 1983 - 1987 | Valentín Rey Torrejón | AP/PDP/UL | 28/05/1983 |
| 1987 - 1991 | Valentín Rey Torrejón | PP | 30/06/1987 |
| 1991 - 1995 | Valentín Rey Torrejón | PP | 15/06/1991 |
| 1995 - 1999 | Valentín Rey Torrejón | PP | 17/06/1995 |
| 1999 - 2003 | Valentín Rey Torrejón | PP | 03/07/1999 |
| 2003 - 2007 | Juan de Dios Pérez García | PSOE | 14/06/2003 |
| 2007 - 2011 | Juan de Dios Pérez García | PSOE | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Referències

* ↑ «Provincia de Toledo (España): Municipios & Localidades» (en castellà), 22-01-2021. [Consulta: 5 març 2021].